14 मैचों में 8.86 का रन रेट; 5 मैच में 200 प्लस स्कोर, इनमें से 2 चेज भी हुए
IPL Powerplay: Highest Score Record and Over Run Rate in a Season IPL का सबसे हाई स्कोर हो सकता है सीजन पर ओवर रन रेट अब तक का सबसे ज्यादा, 190 से ज्यादा का स्कोर तय कर रहा हार-जीत
IPL-16 के 14 मुकाबले पूरे हो चुके हैं। यानी लगभग 1/5 हिस्सा टूर्नामेंट का खत्म हो चुका है। इस दौरान जो ट्रेंड्स सामने आए हैं, उनके मुताबिक मौजूदा सीजन हाईएस्ट स्कोरिंग संस्करण बनने की राह पर है। शुरुआती 14 मैचों में इस साल 8.86 रन प्रति ओवर बन रहे हैं। इसने 2018 के रिकॉर्ड को तोड़ दिया है, जब पहले 14 मैचों में प्रति ओवर 8.64 रन बन रहे थे।
साथ ही, मौजूदा सीजन में पावरप्ले भी टीमों के लिए ऐतिहासिक साबित हो रहा है। साल 2023 में टीमें पावरप्ले में 8.16 रन प्रति ओवर बना रही हैं, जो कि IPL इतिहास में सबसे ज्यादा है। इसके अलावा पहले बैटिंग करने वाली टीमों ने पारी के कुल 28.7% रन सिर्फ पावरप्ले में बनाए हैं। यह आंकड़ा सीजन 2018 के बराबर है और संयुक्त रूप से दूसरा सबसे ज्यादा है। सिर्फ 2009 में टीमों ने पावरप्ले में इससे ज्यादा रन स्कोर किए थे।
100 रन का आंकड़ा टीमें इस बार सबसे जल्दी पा रहीं
28 पारियों में से 9 में टीमें 100 रन तक मात्र 12 ओवर में पहुंच गईं। ऐसा पहली बार हुआ है। 2018 के पहले 14 मैच के बाद टीमें 7 बार 12 ओवर के भीतर 100 रन तक पहुंची थी। राजस्थान ने सीजन में 100 रन का आंकड़ा हैदराबाद के खिलाफ 7.4 ओवर में पा लिया था। टीम 10 ओवर बैटिंग के बाद औसतन 88.1 रन बना रही हैं, जो कि 2018 (84.1 रन) से ज्यादा है।
पहली पारी का औसत स्कोर 181, 8 बार 190+ बन चुके
190+ का स्कोर जीत की गारंटी बन रहा है। 14 मैच की पहली पारियों में 8 बार 190+ रन बने हैं। सिर्फ केकेआर ही यह स्कोर गुजरात के खिलाफ चेज कर पाई है। पहली पारी में औसतन 181 रन बन रहे हैं। 190 से कम का स्कोर एक बार भी डिफेंड नहीं हो पाया। सबसे बड़ा स्कोर सीएसके (217) और सबसे छोटा (121) हैदराबाद के नाम है।